stanford-oval/wikipedia huggingface dataset:
שדרות בגשם

| --- | --- |
 סינגל בביצוע יזהר כהן
 יצא לאור:  מאי 1977
 שפה:  עברית
 אורך:  2:46
 חברת תקליטים:  CBS ישראל
 כתיבה:  נתן אלתרמן
 לחן:  נחום היימן
 הפקה:  נחום היימן
"שדרות בגשם" הוא סינגל שהוקלט על ידי הזמר הישראלי יזהר כהן. את השיר הוציאה במאי 1977 לאור חברת התקליטים CBS ישראל כסינגל שלא מתוך אלבום אולפן.
על השיר

"שדרות בגשם" נכתב על ידי נתן אלתרמן, והולחן והופק על ידי נחום היימן. השיר הוא חלק מיצירתו העירונית של אלתרמן ומתאר טיול חורפי ברחובות העיר לאחר הגשם. הוא משלב בין התבוננות חיצונית בנופים העירוניים לבין תחושות פנימיות של הדובר, המהלך עם בתו הצוחקת ברחובות המסורקים באור ובגשם.
אלתרמן מפנה את מבטו למרכיבים שונים של העיר – זגוגיות, ברזל ואבן – ומתאר אותם כעדים אילמים של חיי העיר והאנשים החיים בה. לצד ההתבוננות החיצונית, השיר עוסק גם ברגש האישי של הדובר, המדגיש את יופיו של הרגע הפשוט שבו הוא חולק את המראות והתחושות עם בתו.
באופן רחב יותר, השיר עוסק במערכת היחסים בין האדם לסביבתו העירונית ובין הדור המבוגר לדור הצעיר. הבת, בהיותה ילדה, מאפשרת לדובר לחוות את העיר מזווית חדשה ורעננה, כמו מתוך תמימות ילדותית.
השיר מתאפיין בשפה פיוטית עשירה ובשילוב של דימויים המערבים בין הנוף העירוני לבין תחושות פנימיות. הוא מבטא את יכולתו של אלתרמן להפוך את המוכר – רחובות עיר לאחר הגשם – לחוויה כמעט רוחנית של חידוש, התבוננות והשתקפות.
בשנת 1979 הקליטה הזמרת חוה אלברשטיין את גרסתה לשיר, שנכללה באלבומה ה-21 "אני הולכת אלי".
הצלחה מסחרית

ב-30 במאי 1977 נכנס למצעד הפזמונים השבועי של רשת ג' במקום ה-25. ב-11 ביולי עלה למקום העשירי, ורשם את שיאו במצעד. לבסוף, ב-25 ביולי יצא מהדירוג השבועי לאחר שמונה שבועות צעידה רצופה. במצעד השבועי של גלי צה"ל הגיע השיר בשיאו למקום ה-15.
מיקומי שיא

|   ‏‏‏  מצעדים ודירוגים (1977)> מדינה |   ‏‏‏  מצעדים ודירוגים (1977)> מצעד |   ‏‏‏  מצעדים ודירוגים (1977)> מיקום שיא |   ‏‏‏  מצעדים ודירוגים (1977)>  |
| --- | --- | --- | --- |
|  ישראל | רשת ג' | 10 |  |
|  ישראל | גלי צה"ל | 15 |  |
הערות שוליים

↑  אני הולכת אלי באתר סטריאו ומונו
| חוה אלברשטיין |
| --- | --- | --- |
| אלבומי אולפן | "האבן מיר א ניגונדל" • "שירי עם ביידיש" • "בשירים עבריים" • "צעצועיה של אסנת" • "מות הפרפר" • "שירי רחל" • "אנדנדינו" • "מארגאריטקעלעך" • "מירדף" • "משירי ארץ אהבתי" • "לאט, לאט, לאט..." • "חוה ועודד בארץ הקסמים" • "לו יהי" • "חוה אלברשטיין והפלטינה" • "כמו צמח בר" • "טיקיליטון" • "צוללת צברית" • "הלילה הוא שירים" • "התבהרות" • "מה קרה בארץ מי" • "אני הולכת אלי" • "חוה זינגט יידיש" • "שיר במתנה" • "קולות" • "שירו אחרי" • "נמל בית" • "מהגרים" • "עוד שירים ביידיש" • "הצורך במילה, הצורך בשתיקה" • "לונדון" • "האהבה מאלתרת" • The Man I Love • "מארגאריטקעלעך" • "דירה אחת" • "יונת האהבה" • The Well‏ • Foreign letters • "מוצאי חג" • "קוקוס" • "לעמעלע" • "שביל החלב – שירי ערש" • "טבע האדם" • "ברוך הבא" • "ילדת טבע" • "ואיך אצלך" • "סרנדה" • "בוא המורה" • "ערב אחר" |  |
| מיני-אלבומים | "חוה אלברשטיין בשירי נחום היימן" • "אין יידישע פאלקס-לידער" • "צעצועיה של אסנת" • "ירושלים של זהב" • "טוביה ושבע בנותיו" • "הבובה ימימה" |  |
| אלבומי אוסף | "להיטי זהב" • "משירי ארץ אהבתי – האוסף הראשון" • "החיטה צומחת שוב – האוסף השני" • "אדבר איתך" • Crazy Flower: A Collection‏ • Yiddish Songs • "תיכף אשוב" • "סיפור אינטימי" • "עץ הכוכבים" • "סיפור חיים – אנתולוגיית שירי משוררים" |  |
| אלבומי הופעה | "בתוכנית יחיד – חלק א'" • "בתוכנית יחיד – חלק ב'" • "חוה והגיטרה – הופעה חיה בצוותא" • "בהופעה חיה – מבחר שירים מתוך המופע "לונדון"" • "בהופעה" • "חוה שרה ושלומי מנגן – בהופעה (Live)" |  |
| מארזי תקליטורים | "האוסף" • "חוה אלברשטיין שרה לילדים" • "השנים הראשונות" |  |
| חוה אלברשטיין – סינגלים |
| --- | --- | --- |
| שנות ה-1960 | "בא אלי נער" • "מירדף" |  |
| שנות ה-1970 | "עץ הכוכבים" • "משירי ארץ אהבתי" • "שחמט" • "אליעזר בן-יהודה" • "שבע" • "לו יהי" • "שיר משמר" • "בלדה על סוס עם כתם על המצח" • "אדבר איתך" • "האומנם (את תלכי בשדה)" • "ימי בנימינה" • "כמו צמח בר" • "ציפור השיר" • "הלילה הוא שירים" • "סינדרלה מקומית" • "התבהרות חלקית" • "לפעמים זו אהבה" • "פרח משוגע" • "אני הולכת אלי" |  |
שנות ה-1980: 
שנות ה-1990: 
שנות ה-2000: 
שנות ה-2010: 
שנות ה-2020: 
| סינגלים אחרים | "נחל התנינים" • "נשים רוקדות" • "ליידי גודייבה" • "הנביא" • "שיר לאוהבים הנבונים" • "לא ידע איש מי היא" • "נפט" • "אמא אל תהיי עצובה" • "לו ידעת" • "ספינתנו" • "תרגיל בהתעוררות" • "אין לך זכות חנינה בעולם" |  |
| שירים | "רבנו תם" • "מקהלה עליזה" • "פרח הלילך" • "כנרת" • "פנס בודד" • "פרחי זהב" • "מה שיש לי לומר לך" • "ירושלים של זהב" • "מות הפרפר" • "חיוכים" • "כפל" • "בשביל אל הבריכות" • "רק על עצמי" • "בגני נטעתיך" • "עקרה" • "אני" • "זמר נוגה" • "אל ארצי" • "מתי" • "ספר שירי" • "שי" • "הבובה ימימה" • "ילדי איננו ילד עוד" • "אישה באבטיח" • "הליכה לקיסריה" • "לכל איש יש שם" • "פגישה לאין קץ" • "חופים הם לפעמים" • "אחרי מותי" • "לדוד משה הייתה חווה" • "צוללת צברית" • "יוסי, ילד שלי מוצלח" • "החליל" • "במדינת הגמדים" • "שיעור מולדת" • "בובה זהבה" • "רוזלינדה" • "שיר ערש" • "אהבה בת עשרים" • "חלומות שמורים" • "מאיה" • "זמר אהבה לים" • "שיר תשרי" • "הכרתי פעם איש" • "החול יזכור" • "שיר אהבה ישן" • "זמר לבני" • "עוד חוזר הניגון" • "שדרות בגשם" |  |
Older

"Older" (בעברית: "זקן") הוא סינגל שהוקלט על ידי הזמרת-יוצרת הישראלית עדן גולן. את השיר הוציאה ב-24 בספטמבר 2024 לאור חברת התקליטים Session42, כסינגל שלא מתוך אלבום אולפן.
רקע וכתיבה

"Older" נכתב והולחן על ידי גולן, סתיו בגר, שרה סולוביי, ויקטוריה זארו, ועידו זמישלני. בהתאמה. על הפקתו המוזיקלית היו זמישלני ובגר אחראים. השיר מתאר תהליך התבגרות מוקדמת ותחושת עומס רגשי שמלווים את הדוברת. לטענתה, היא מרגישה בוגרת יותר מכפי שאמורה להיות. היא מתמודדת עם משקל העולם על כתפיה, תוך אובדנם של חלומות ילדות, תחושת ריחוק מהחיים הפשוטים והחופשיים ורגעי בדידות. לאורך השיר עולה השאלה היכן היו הקרובים אליה בזמנים בהם הייתה זקוקה לתמיכה. הכאב והשבר נמהלים עם רגעים של תקווה ואומץ.
רקע וכתיבה > עטיפה

במרכז התמונה עומדת גולן, לבושה בגופיית ספורט לבנה עם חולצה מכופתרת וחצי פתוחה, המשתלשלת ברפיון. הבעת פניה מעבירה תחושת רצינות ומיקוד. בחזית התמונה מופיעה דמות גבר ללא חולצה. הרקע פשוט וכולל וילון שקוף למחצה, קיר מרופט, ורהיטים בסיסיים.
הצלחה מסחרית

"Older" הגיע בשיאו למקום השני במדיה פורסט TV, המבוסס על מספר הופעות של וידאו קליפ בערוצים השונים, כמו MTV.
מיקומי שיא

|   ‏‏‏  מצעדים ודירוגים (2024)> מדינה |   ‏‏‏  מצעדים ודירוגים (2024)> מצעד |   ‏‏‏  מצעדים ודירוגים (2024)> מיקום שיא |   ‏‏‏  מצעדים ודירוגים (2024)>  |
| --- | --- | --- | --- |
|  ישראל | מדיה פורסט TV | 2 |  |
הערות שוליים

↑   Eden Golan - Older (Official Video), סרטון  באתר יוטיוב, 25 בספטמבר 2024
אי-מניעת פשע

אי-מניעת פשע היא עבירה פלילית מסוג "עוון", המופיעה בחוק העונשין בישראל.
בסעיף 262 לחוק העונשין נאמר: "מי שידע כי פלוני זומם לעשות מעשה פשע ולא נקט כל האמצעים הסבירים למנוע את עשייתו או את השלמתו, דינו - מאסר שנתיים". סעיף זה הוא תרגום של סעיף 33 לפקודת החוק הפלילי, 1936, שבה נאמר:
Every person who, knowing that a person designs to commit a felony, fails to use all reasonable means to prevent the commission or completion thereof, is guilty of a misdemeanour and is liable to imprisonment for two years
המושג "פשע" המופיע בסעיף זה הוא במשמעות המצומצמת שניתנה למושג זה בחוקי מדינת ישראל - עבירה שנקבע לה עונש חמור מאשר מאסר לתקופה של שלוש שנים.
מרבית העבירות המופיעות בחוק העונשין הן כאלה הנובעות ממעשה של מבצען. אי-מניעת פשע היא עבירה הנובעת ממחדל של מבצעה. האמצעי הסביר ביותר של "מי שידע כי פלוני זומם לעשות מעשה פשע" הוא פנייה למשטרה ומסירת הודעה על הידע שברשותו. הבהיר זאת שופט בית המשפט העליון, מישאל חשין:
הידיעה

השופט חשין ניתח את משמעותה של הידיעה הנדרשת ממי שמואשם באי-מניעת פשע:
הפרשנות הראויה להוראת החוק

במקרים המעטים שהגיעו לדיון בפני בית המשפט העליון, נשמעו דעות שונות באשר לפרשנות הראויה לסעיף העוסק באי-מניעת פשע, ואף באשר לעצם זכות קיומו.
העבירה של אי-מניעת פשע מציבה בפני האדם חובת הלשנה על מי שזומם לעשות מעשה פשע. זו חובה שלא קל לקיימה, משום שהלשנה נחשבת בדרך כלל למעשה שלילי, כפי שהבהיר שופט בית המשפט העליון, חיים כהן:
בהתאם לדבריו אלה קבע השופט כהן כי יש לפרש את הסעיף "על דרך הצמצום וההקפדה" כדי ש"לא לפתוח פתח לחובת מלשינות אשר ריח דיכוי טוטליטרי נודף ממנה" (ע"פ 496/73 פלוני נ' מדינת ישראל). השופט יצחק כהן חלק על דעה זו, ואמר: "כל עוד המחוקק לא מחק סעיף זה מספר החוקים, מחובתנו לפרשו כפשוטו ולדאוג לביצוע החוק", והוסיף "מניעת עבירות חמורות, שפושעים זוממים לבצע, היא מטרה מבורכת ומכוונת להגן על הציבור. חובה ציבורית של כל אזרח לתת ידו בדרך זו למניעת פשעים, ואין לפסול קביעת סנקציה פלילית בגין הפרת חובה זו". השופט דב לוין התייחס לקביעתו של השופט חיים כהן, באומרו: "סעיף זה שריר וקיים, ויש להפעילו במקרה המתאים, וכי גם כשמבקשים ליתן לסעיף פירוש מצמצם, ויש טעם לעשות כן, אין הפירוש יכול וצריך להיות צר עד שלא ניתן לעבור בו אלי מסקנה סבירה והגיונית" (ע"פ 450/86 גילה נ' מדינת ישראל).
השופט יעקב טירקל חיווה דעתו כי ראוי שסעיף 262 יימחק מספר החוקים. במסגרת נימוקיו לכך אמר:
העמדה לדין על אי-מניעת פשע

העמדה לדין על אי-מניעת פשע במדינת ישראל נדירה ביותר.
בשנת 1986 הורשע בעבירה זו אהרון גילה, קצין המנהל האזרחי בנפת רמאללה, שידע על כוונתם של חברי המחתרת היהודית להניח מטעני חבלה במכוניתו של ראש עיריית אל-בירה, אך לא דיווח על כך. מהמטענים נפצע קשה חבלן משטרה שנשלח לפרקם.
בשנת 2001 הורשעה בעבירה זו מרגלית הר-שפי, שנדונה לתשעה חודשי מאסר בפועל על שלא דיווחה על כוונותיו של יגאל עמיר לרצוח את יצחק רבין, חרף טענתה שלא האמינה שהוא מתכוון לעשות זאת.
שני כתבי אישום נוספים על אי-מניעת פשע, אשר הוגשו לאחר הרשעתה של הר-שפי, הסתיימו בזיכוי הנאשמים. במקרה הראשון הועמד לדין אבישי רביב, גם הוא בפרשת רצח יצחק רבין. במקרה השני עמדה לדין סטודנטית ערבייה במכללת צפת אשר ירדה מאוטובוס לאחר שנוסע, שבדיעבד היה מחבל מתאבד, הזהיר אותה לפני שביצע את הפיגוע בקו 361. היא הועמדה לדין מכיוון שלא נקטה צעדים למניעת הפיגוע ולא הזהירה נוסעים אחרים, אך זוכתה כיוון שלא הוכח שידעה בבירור על העתיד להתרחש.
באנגליה קיימת בספר החוקים עבירה מקבילה, Misprison Of Felony, אך לא הועמד אדם לדין לפיה מאז שנת 1961, זאת בעקבות ביקורת חריפה שנמתחה על עצם קיומה של העבירה בספר החוקים.
בצרפת קיימת בספר החוקים עבירה דומה לזו שבספר החוקים הישראלי.
לקריאה נוספת

מרים גור-אריה, חובה פלילית למנוע פשע - אימתי מוצדקת, מחקרי משפט, יז 2, בהוצאת אוניברסיטת בר-אילן, באתר JSTOR.
גיא שני, "אחריות נזיקית בגין אי-מניעת פשע: חובתו של בעל עסק למנוע מעשה פלילי של צד שלישי" מאזני משפט כ"ט (1) 237 (2013).
שירות המבחן לנוער

שירות המבחן לנוער הוא שירות חברתי טיפולי חינוכי הפועל כשירות ארצי במסגרת האגף לנוער, צעירים ושירותי תקון במשרד הרווחה והביטחון החברתי.
ייחודו של שירות המבחן לנוער הוא באוכלוסייה המופנית אליו והשימוש בסמכות ככלי טיפולי. 
שרות  המבחן לנוער הוא חלק ממערכת הפיקוח והסדר החברתי, העוסקים בנוער עובר חוק. היא כוללת גם את מחלק הנוער של המשטרה, כחושף את העבירות וחוקר את החשודים, את  התביעה המעמידה אותם לדין, ואת בית המשפט לנוער, בו נדונה האשמה ומוכרע הדין. 
ברוב מדינות המערב קיימת התייחסות מיוחדת לקטינים עוברי חוק. קציני המבחן לנוער מסייעים לבית המשפט בבואו לבחון את ההיבט האישי והשיקומי של הקטין.  אך בעוד שברוב המדינות ממוקמים קציני המבחן במסגרת המערכת המשפטית,  בארץ פועל שירות המבחן לנוער במסגרת משרד הרווחה והביטחון החברתי הממונה על הספקת השירותים החברתיים לאוכלוסייה הנזקקת. עובדה זו מציינת את הדגש המיוחד שניתן להיבט החינוכי-טיפולי-שיקומי בהתייחסות לקטין עובר החוק.
בהמשך למגמה זו נקבע, כי ההכשרה המקצועית של קצין המבחן היא עבודה סוציאלית. מטרות העבודה הסוציאלית ועקרונות פעולתה מנחים את עבודת שירות המבחן לנוער. 
הטיפול בקטינים עוברי חוק בשירות המבחן לנוער נעשה על בסיס חוק הנוער "שפיטה ענישה ודרכי טיפול" תשל"א – 1971. חוק זה נותן ביטוי לעמדה חברתית לפיה התנהגות מנוגדת לחוק אצל בני נוער היא במידה רבה תוצאה של קשיים ומצוקות אישיות, משפחתיות או חברתיות. חובתם של באי כוח החברה לאתר את הקושי והמצוקה של הקטינים הללו, לפעול כדי לסייע להם להתמודד עם בעיותיהם, לעשות את המיטב כדי להחזירם למסלול תפקודי תקין, ולספק להם את הכלים להתפתחות תקינה.
רקע היסטורי

ההשקפה היסודית של שיטת המבחן הייתה קיימת זמן רב לפני שהוכר המבחן כשיטה לשיפוט עבריינים. רישומים שנמצאו מעידים כי בספרד במאה ה-16 ובארצות הברית במאה ה-18 השתמשו במונח מבחן לגבי שיפוט אדם לתקופת ניסיון. נראה איפה ששיטת המבחן של היום היא גלגול מודרני של רעיון ישן.
עקרונות המבחן

Probation, בתרגום מאנגלית מבחן, משמעו מתן תקופת ניסיון לאדם שנמצא אשם בדין, תקופה בה יעמוד בפיקוח קצין מבחן וייעזר בהדרכתו. צו המבחן ניתן על ידי בית משפט, על יסוד הערכה פסיכו-סוציאלית הכלולה בתסקיר קצין מבחן לתקופה הנראית דרושה למטרות הטיפול, בין שישה חודשים עד שלוש שנים. מתן הצו מותנה בהסכמתו של האדם להימצא בפיקוחו של קצין מבחן שכן המבחן אינו עונש אלא דרך של טיפול. כאשר המבחן אינו עולה יפה, ניתן לחדש את הדיון המשפטי ביוזמת קצין המבחן.
אחריות השירות

מתן שירותי אבחון וטיפול לקטינים בגילאי 12-18, המופנים על ידי המשטרה כחשודים בביצוע עבירות, במטרה לשקמם, לשפר את הסתגלותם האישית והחברתית ולמנוע ביצוע עבירות בעתיד.
סיוע למערכת אכיפת החוק לצורך התאמת החלטות בכל הקשור לקטינים עוברי חוק.
תפקידי השירות

חקירה פסיכו סוציאלית והגשת תסקירים וחוות דעת הכוללים המלצות למשטרה, לפרקליטות, ולבתי המשפט, לגבי קטינים שנפתחו נגדם תיקים פליליים. הגשת תסקיר היא דרישה בחוק. התסקיר מוגש לבית המשפט לנוער, לאחר הכרעת הדין, כצעד ראשון בשלב הטיעונים לעונש. התסקיר כולל מספר נושאים קבועים, הבוחנים היבטים שונים הנוגעים לנער: נתונים על הקטין מצבו הגופני, השכלי, הנפשי של הקטין, אשר נבחנו בעיקר על סמך ממצאים שהתקבלו בראיון הקטין, תוך שהם נתמכים במקורות מידע נוספים ולעיתים במסמכים שקצין המבחן מקבל אודות הקטין. נתונים על תפקודו של הקטין במסגרת הלימודים או העבודה, קשריו החברתיים, בעיות שהתגלו,  אפשרות של שימוש בסמים או אלכוהול, ומידת התחברותו לעוברי חוק. נתונים על משפחתו מצבם הכלכלי, החברתי והבריאותי של ההורים ובני המשפחה האחרים, והשפעתם על הקטין.  נבחנים יחסי הגומלין במערכת המשפחתית, ומעמדו של הקטין בתוכה, השפעת ההורים עליו והיכולת שלהם להטיל עליו סמכות  ולהציב גבולות להתנהגותו. דרך תגובתם של ההורים למעשה העבירה נדונה אף היא. יחסו של הקטין למעשה העבירה המניעים והסיבות כפי שהוא מביא אותם, מידת האחריות שהוא מקבל על עצמו ומשמעותה, מידת האשמה והחרטה, ויחסו לנפגעי העבירה. יש התייחסות למעשי עבירה קודמים ונוספים. בעקבות מכלול הנתונים מביא קצין המבחן את הערכתו בדבר מידת הסיכון שהנער יבצע עבירות נוספות וכן הצרכים והסיכוי של הנער להשתקם. בתסקיר מובא סיכום בדבר הקשר של הקטין עם קצין המבחן, ומידת הסיוע שהקטין עשוי להפיק מקשר זה. התסקיר מסתיים בסיכום הנתונים והערכה לגבי מצבו של הקטין, שעל פיהם קצין המבחן מגיע למסקנה בדבר דרך הטיפול שבה הוא ממליץ לבית המשפט לנקוט לגבי הקטין, כדי להביא לידי שינוי בהתנהגותו. התסקיר לבית המשפט לנוער הוא התוצר מרכזי בעבודתו קצין המבחן.
חקירה והכנת תסקיר מעצר וביצוע פיקוח מעצרים: קצין המבחן נדרש, בצו של בית משפט, לכתוב תסקיר מעצר ובו להמליץ על חלופה אפשרית במקום המעצר או תנאים מיוחדים לשחרור של הקטין ממעצר. כתיבת תסקיר מעצר וההמלצות הנדרשות מחייבות את קצין המבחן לנוער לבצע ראיון ייחודי לקטין, וזאת בתנאים ובנסיבות מיוחדים, כשהקטין נתון במעצר. תסקיר המעצר כולל את נסיבותיו האישיות של הקטין, משמעות המעצר, החלופות למעצר ולשחרור, או המלצה בדבר תנאים מיוחדים לשחרור בערובה והפיקוח עליהם. חוק המעצרים ותקנותיו  אינם מפרטים מהן נסיבות אישיות של נאשם, יחד עם זה ברור כי יש להביא לפני בית המשפט תמונה מלאה ככל הניתן, בזמן קצר, על מצבו של הקטין. מידע זה צריך לכלול מספר נושאים הקשורים להיסטוריה ולהתנהגות הפלילית של הקטין בעבר, לתפקודו, ולמערכת היחסים המשפחתית והחברתית. המידע בתסקיר המעצר צריך לכלול התייחסות למשמעות המעצר לגבי הקטין. על קצין המבחן לבדוק את השפעת המעצר על הקטין, ולשם כך הוא צריך לאסוף מידע מספק ולגבש התרשמות אשר תאפשר לבית המשפט לשקול את החלטתו על בסיס מירב המידע הרלוונטי.
הגשת תסקיר אל היועץ המשפטי לממשלה לעניין עיכוב הליכים: תסקיר זה דומה במתכונתו לזה המוגש לבית המשפט, יוגש ליועץ המשפטי לממשלה, על פי בקשתו. הפנייה נעשית על ידי הקטין והוריו או בא כוחם  המגישים בקשה לעיכוב הליכים ליועץ המשפטי לממשלה. התסקיר והמלצת קצין המבחן מסייעים ליועץ הממשלתי לגבש את החלטתו לגבי הליך זה, ואף לקבוע את התנאים שבהם הוא יאשר את עיכוב ההליכים.
מסירת דוחות ללשכת גיוס על קטינים מועמדים לשירות ביטחון (גיוס לצה"ל): על פי חוק שירות ביטחון (נוסח משולב), התשמ"ו-1986.
טיפול בעוברי חוק קטינים על פי צווי בית משפט לנוער
חקירה וטיפול בקטינים שהופנו בהליך אי-תביעה סמים מותנה: על פי הנחיית היועץ המשפטי לממשלה, 51.056 (תיקון, התשנ"ז-1997).
גאווה ודעה קדומה וזומבים (סרט)

| --- | --- |

כרזת הסרט
 מבוסס על:  גאווה ודעה קדומה וזומבים מאת סת' גרהם-סמית' גאווה ודעה קדומה מאת ג'יין אוסטין
 בימוי:  בור סטירס 
 הופק בידי:  נטלי פורטמן מארק באטאן אנט סוויץ שון מקיטריק קומפטון רוס סוה בדן-פוואל בריאן אוליבר תילר ת'ומפסון פהיל הונט לורן סליג אליסון שארמר אדוורד ה. האם ג'וניור
 תסריט:  בור סטירס
 עריכה:  פדראיך מקינלי
 שחקנים ראשיים:  לילי ג'יימס (אליזבת בנט) סאלי פיליפס (מיס בנט) מורוויד קלארק (Georgiana Darcy) סוקי ווטרהאוס (Catherine Bennet) אסלינג לופטוס (Charlotte Lucas) אמה גרינוול (Caroline Bingley) לנה הידי (ליידי קתרין דה ברג) דאגלס בות' (צ'רלס בינגלי) מאט סמית (מר ויליאם קולינס) צ'ארלס דאנס (מר בנט) ג'ק יוסטון (George Wickham) סם ריילי (מר דארסי) אלי באמבר (Lydia Bennet) בלה היתקוט (ג'יין בנט) ג'נט הנפריי הרמוני קורפילד 
 מוזיקה:  פרננדו ולאסקה 
 צילום:  רמי אדפרסין 
 מדינה:  ארצות הברית, הממלכה המאוחדת 
 חברת הפקה:  Handsomecharlie Films Head Gear Films Cross Creek Pictures Darko Entertainment
 חברה מפיצה:  "Screen Gems" (ארצות הברית) "Lionsgate" (בריטניה)
 שיטת הפצה:  וידאו על פי דרישה 
 הקרנת בכורה:  6 בפברואר 2016 (ארצות הברית) 12 בפברואר 2016 (בריטניה)
 משך הקרנה:  108 דק' 
 שפת הסרט:  אנגלית 
 סוגה:  קומדיית אימה, סרט מבוסס יצירה ספרותית, קומדיה רומנטית, סרט אימה, סרט רומנטי, סרט פעולה, סרט זומבים 
 מקום התרחשות:  אנגליה 
 הכנסות באתר מוג'ו:   prideprejudicezombies
 דף הסרט ב־IMDb
 
גאווה ודעה קדומה וזומבים (באנגלית: Pride And Prejudice And Zombies) הוא קומדיית אימה בריטי-אמריקאי שיצא לאקרנים ב-5 בפברואר 2016. הסרט נכתב ובוים על ידי בור סטירס על בסיס רומן האימה באותו השם שנכתב על ידי סת' גרהם-סמית' המהווה פרודיה על הרומן הקלאסי "גאווה ודעה קדומה" מאת ג'יין אוסטין.
תקציר העלילה

הסרט "גאווה דעה קדומה וזומבים" מבוסס על ספרו של סת' גרהם-סמית' באותו השם, ומגולל את סיפורה של אליזבת בנט (לילי ג'יימס), נערה דעתנית אשר חיה במאה ה-18. מצד אחד, היא ואחיותיה אומנו בשימוש בנשק ובאמנויות לחימה בסין כדי שיוכלו להגן על עצמן מהזומבים, ומהצד השני אמן לוחצת עליהן להשתדך ולהתחתן עם גבר עשיר. בעיצומם של החיפושים אחרי חתן מתאים לאליזבת ולאחיותיה, וירוס קטלני תוקף את העולם והופך אנשים לזומבים צמאי דם.
צוות השחקנים

| הצוות השחקנים והדמויות> שם השחקן/ית | הצוות השחקנים והדמויות> שם הדמות | הצוות השחקנים והדמויות> הערה |
| --- | --- | --- |
| לילי ג'יימס | אליזבת בנט | נערה דעתנית וחריפה המאמינה שנישואין צריכים להתקיים מתוך אהבה. במהלך הסרט נאלצת להפוך לציידת זומבים יחד עם ארבע אחיותיה. שונאת בתחילה את מר דארסי, אך מתאהבת בו. |
| סם ריילי | מר דארסי | אציל גאוותן ושחצן המתגלה כג'נטלמן אמיתי. במהלך הסרט נאלץ להפוך לצייד זומבים, ומתאהב באליזבת. |
| ג'ק יוסטון | מר ויקהאם | קצין ג'נטלמן המתגלה כאדם נלוז ומושחת. מר דארסי שונא אותו. |
| בלה היתקוט | ג'יין בנט | אחותה הבכורה של אליזבת. נחשדת במהלך העלילה על ידי מר דארסי שנדבקה במגפה. |
| דאגלס בות' | מר בינגלי | המחזר של ג'יין. חברו הטוב של מר דארסי. |
| מאט סמית | מר קולינס | כומר יהיר וחנפן. מנסה להינשא לאליזבת. |
| צ'ארלס דאנס | מר בנט | אביהן של חמש האחיות בנט. נוטה למות. |
| לנה הידי | ליידי קתרין דה ברג | דודתו של מר דארסי. |
| סוקי ווטרהאוס | קתרין "קיטי" בנט | האחות הרביעית במשפחת בנט. כמו אחיותיה, היא נהפכת לציידת זומבים. |
| אמה גרינוול | קרוליין בינגלי | אחותו של מר בינגלי. |
| דולי ולס | מיס פת'רסטון |  |
| אלי באמבר | לידיה בנט | האחות החמישית במשפחת בנט, מתוארת כקלת דעת. כמו אחיותיה, היא נהפכת לציידת זומבים. |
| מילי בריידי | מרי בנט | האחות השלישית במשפחת בנט. כמו אחיותיה, היא נהפכת לציידת זומבים. |
| טום לורסן | סגן דני |  |
| הרמיוני קורפילד | קסנדרה פת'רסטון |  |
| סאלי פיליפס | מיס בנט | אימן חסרת הטאקט וההמונית של האחיות בנט. שואפת להשיא את בנותיה לאצילים עשירים ומכובדים. |
| ג'ס ראדומסקה | אנאבלה נייטרפילד |  |
| מורוויד' קלארק | ג'ורג'יאנה דארסי | אחותו של מר דארסי |
פיתוח

הסרט מבוסס על הרומן באותו השם מאת ג'יין אוסטן וסת' גרהאם-סמית'. הפקת הסרט הוכרזה לראשונה ב-10 בדצמבר 2009, ובאתר וראייטי, נחשף כי נטלי פורטמן תגלם את אליזבת בנט ותפיק את הסרט, ושחברת "Lionsgate" תממן ותפיץ את הסרט. ב-14 בדצמבר, דייוויד ראסל הוכרז כתסריטאי ובמאי הסרט. ב-5 באוקטובר 2010, נחשף כי ראסל עזב את ההפקה בשל בעיות בלוח הזמנים. מאוחר יותר, ראסל חשף שהיו לו סכסוכים עם "Lionsgate" על התקציב. יום למחרת, פורטמן הודיעה שהיא לא תגלם את אליזבת בנט, אך עדיין תפיק את הסרט. בעקבות עזיבתו של ראסל, "Lionsgate" הציעו למייק ניואל ומאט ריבס להשתלט על כיסא הבמאי, אך שניהם סירבו. ב-3 בנובמבר, דווח כי "Lionsgate" קיימו פגישות עם מייק וויט, מרשל ניל וג'פרי בליץ כבמאים פוטנציאליים. מייק וויט נבחר, אך הוכרז כי הוא נאלץ לעזוב את הסרט בשל בעיות בלוח הזמנים עם מחויבות קיימות לערוץ HBO. בחודש מאי 2013, הוכרז שבור סטירס ייקח את תפקיד הבמאי.
צילום

הצילומים החלו ב-24 בספטמבר 2014, בפארק מערב וויקומב ובפארק בוקינגהאמשיר. בליל כל הקדושים בסוף השבוע, השחקנים נצפו מצולמים בכמה סצנות בבית הטפילד בהרטפורדשייר. מאוחר יותר, בתחילת נובמבר, הצוות צילם בבית הייסינג הישן. ב-13 בנובמבר, הצילומים עברו לפרנשאם, סארי, שם הם צילמו עד ה-21 בנובמבר.
יציאת הסרט לאקרנים

ב-30 במרץ 2015, חברת "Screen Gems" קבעה את מועד יציאת הסרט ל-19 בפברואר 2016. לאחר מכן, ב-22 באפריל 2015, "Screen Gems" הקדימו את מועד יציאת הסרט מ-19 בפברואר, ל-6 בפברואר. הסרט הופץ בבריטניה ב-12 בפברואר, שבוע לאחר יציאתו בארצות הברית, על ידי "Lionsgate".
קידום הסרט

באוקטובר 2014, "Entertainment Weekly" פרסמו תמונה ראשונה מתוך הסרט. באותה שנה, ביולי, צוות יוצרי הסרט והשחקנים השתתפו בפאנל מיוחד בכנס הקומיק-קון, על מנת לקדם את הסרט. בכנס קומיק-קון, הטיזר נראה לראשונה. ב-9 באוקטובר 2015, הטריילר והפוסטר הראשונים פורסמו.
פוקימון 2000: כוחו של האחד

| --- | --- |

כרזת הסרט בעברית
 מבוסס על:  "פוקימון"
 בימוי:  קוניהיקו יויאמה
 הופק בידי:  צ'וג'י יושיקאווה יוקאקו מצוסקו טקמוטו מורי
 תסריט:  טקשי שודו
 עריכה:  טושיו הנמי יוטאקה איטו
 מוזיקה:  שינג'י מיאזאקי
 צילום:  היסאו שיראי
 מדינה:  יפן
 חברת הפקה:  OLM 
 חברה מפיצה:  טוהו
 שיטת הפצה:  וידאו על פי דרישה 
 הקרנת בכורה:  יפן17 ביולי 1999 ארצות הברית21 ביולי 2000 ישראל 21 בדצמבר 2000
 משך הקרנה:  82 דקות
 שפת הסרט:  יפנית
 סוגה:  פנטזיה, אנימה
 תקציב:  30 מיליון דולר
 הכנסות:  133.9 מיליון דולר
 הכנסות באתר מוג'ו:   pokemon2
 סרט קודם:  פוקימון: הסרט הראשון
 סרט הבא:  פוקימון 3: סודו של האנון
 דף הסרט ב־IMDb
 
פוקימון 2000: כוחו של האחד או פוקימון 2: כוחו של האחד (ביפנית: 劇場版ポケットモンスター 幻のポケモン ルギア爆誕, ברומאג'י: Gekijōban Poketto Monsutā: Maboroshi no Pokémon Rugia Bakutan; באנגלית: Pokémon: The Movie 2000), הוא סרט אנימה, השני בזיכיון פוקימון. את הסרט ביים קוניהיקו יויאמה.
ב-17 ביולי 1999 הסרט יצא לאקרנים בבתי הקולנוע היפניים. ב-21 ביולי 2000 הסרט יצא לאקרנים בבתי הקולנוע בצפון אמריקה בדיבוב לאנגלית. ב-21 בדצמבר 2000 הסרט המדובב לעברית יצא לאקרנים בישראל.
עלילה > משימת ההצלה של פיקאצ'ו

בדומה לסרט הקצר "חופשת הקיץ של פיקאצ'ו", דמויותיהם של בני האדם לא נראות בסרט זה.
טוגפי מתעורר משנתו ומבחין בלהק של לדיבה מעופפים. טוגפי מפהק ונופל לתוך בור עמוק. הפוקימונים פיקאצ'ו, בלבזאור, סקווירטל, מריל, ונונאט וסאיידק יוצאים בעקבותיו. ומגיעים אל עץ ענק, המתברר שהיה בעבר ביתו של פיקאצ'ו. בעזרתו של הפוקימון אלקיד, החבורה מוצאת את טוגפי, אך מגלה שהוא זוהה בטעות כאחת מהביצים שמרכיבות את הפוקימון אגזקיוט. הפוקימונים עושים דרכם כדי למצוא את הביצה האבודה ולהחזיר את טוגפי, ופוגשים שלישיית בלוסום מרקדות. לפתע, סערה פורצת והחבורה מנסה להגן על ביצי האגזקיוט על מנת שאלו לא יעופו הרחק. פוקימוני העשב מנסים לסייע ולהחזיק את הביצים והפוקימון סנורלקס גם הוא מתעורר משנתו ומסייע. הסערה חולפת לאחר שהפוקימון דרגונייר מופיע ומסלק את הסערה. לפתע, הפוקימון צ'נסי מופיע ומתברר שאצלו הייתה הביצה החסרה לאורך כל הזמן. הביצים מתאחדות ולפתע אגזקיוט מתפתח לאגזקיוטור בעזרת אבן עשב. פיקאצ'ו וחבריו נפרדים מאלקיד ומשאר הפוקימונים וחוזרים למאמניהם. במקביל, מיאו מנסה למצוא את הדרך בחזרה למחנה, אך נתקל בפיקאצ'ו ונשאב להרפתקה שלהם.
סאנשיין

ערך זה עוסק במכונית חשמלית סינית. אם התכוונתם למשמעות אחרת, ראו .
|  מאפיינים כלליים |
| --- | --- |
 יצרן:  Zhejiang Today Sunshine New Energy Vehicle Industry Co., Ltd
 שנות ייצור:  2019 – הווה
 הרכבה:  הרפובליקה העממית של סין הרפובליקה העממית של סין
 מודל קודם:  דגם "M1"
 סיווג:  מכונית חשמלית
 אורך:  283 ס"מ
 רוחב:  150 ס"מ
 גובה:  156.5 ס"מ
 משקל:  775-830 ק"ג (ריק) (דגם "M2" מצבר ג'ל)  650 ק"ג (ריק) (דגם "M2" מצבר ליתיום)  680 ק"ג (ריק) (דגם "M2 - HIGH SPEED")
 בסיס גלגלים:  1,815 מ"מ
 מפרט טכני
 מנוע:  חשמלי (מנוע אחורי) הספק מנוע 5 קילו-ואט, סוג מנוע: "PMSM" (דגם "M2" מצבר ג'ל)  הספק מנוע 5 קילו-ואט, סוג מנוע: "PMSM" (דגם "M2" מצבר ליתיום)  הספק מנוע 7.5 קילו-ואט (דגם "M2 - HIGH SPEED")
 הילוכים:  תיבת הילוכים רציפה
 מהירות מרבית:  50 קמ"ש (דגמים: "M2" מצבר ג'ל, "M2" מצבר ליתיום)  80 קמ"ש (דגם "M2 - HIGH SPEED")
 
סאנשיין (באנגלית: sunshine) היא מכונית חשמלית בתצורת מכונית מיקרו מתוצרת יצרנית כלי הרכב החשמליים הסינית Zhejiang Today Sunshine New Energy Vehicle Industry Co., Ltd, אשר מיוצרת משנת 2016 בסין.